Blaha, Ľuboš, poslanec NR SR (2023-01-26):
Vážené dámy, vážení páni, v decembri minulého roku padla slovenská vláda. A my na konci januára 2023 riešime, že budú voľby v septembri 2023. To je prakticky skoro rok po tom, čo padla vláda. Oni tu chcú bez akéhokoľvek mandátu, bez akejkoľvek legitimity vládnuť ešte ďalších deväť až desať mesiacov. Preboha, čo to tu páchate? Veď to je štátny prevrat! To je uzurpácia moci. To je akt štátneho terorizmu. Vy ignorujete vôľu parlamentu, aj vôľu ľudí, ktorú vám vyjadrili v referende 1,2 mil. ľudí, len preto, aby ste dostávali päť tisícku mesačne. Kvôli pár mesiacom, aby ste mali výplatu, budete ochotní uzurpovať si protiprávne moc na Slovensku. Viete, padlo tu obvinenie, že ako náhle padla vláda Slovenskej republiky, postavil sa Igor Matovič a vytiahol na Richarda Sulíka špinu. Že má naňho dôkazy, že spáchal korupciu. A teraz vidíte ten obrat. Odrazu SaS-ka, ktorá povalila vládu, pristúpila na to, že tu táto istá vláda bude vládnuť do septembra. Ako inak tomu máme rozumieť, ako že Sulík je obeťou korupcie a robí len to, čo mafián Matovič chce, lebo ten ho vydiera. Veď to je úplne zjavné. A vy si myslíte, že my to nevyšetríme, že keď sa ustanoví nová vláda, že tá nevyšetrí tento váš korupčný podvod? Že nebude vyšetrovať Matoviča a Sulíka za to, čo spáchali. Viete, Igor Matovič spáchal najväčší podvod v dejinách Slovenska. On tak poviedol ľudí na Slovensku, že to sa nepodarilo žiadnemu politikovi to, čo on napáchal v roku 2020. On vymyslel, že on je ten najväčší bojovník proti korupcii Igor Matovič. Ten, čo robil kšefty s Majským. Ten, čo pral svoje peniaze cez bieleho koňa Vandáka. Spomeňme si. Ten, čo dokonca zneužil vlastnú maminu, vlastnú maminu zneužil na daňové podvody. Tento človek, ktorý ako zbohatlík skupoval polku Trnavy. A on sa hral na toho obyčajného človeka, ktorý akože ide bojovať proti korupcii. A teraz sa ešte dozvieme, že mu mafián Petrov pral peniaze. A je to dokázané esemeskami, dokázané hlasovými telefonátmi. On je jeden obyčajný mafián. Preukázateľne. A len preto nesedí v base za svoje daňové podvody iba preto, že jeho podvody boli premlčané. A tento človek tu zrazu vyskakuje, že všetci sú mafia, všetci sú vrahovia, všetci sú zlodeji, len on je tu ten najlepší, najsvätejší Igor, ktorý ide spasiť Slovensko. A tak to aj dopadlo. A tak to aj dopadlo. Zoberte si, sľuboval ľuďom, že tu bude referendová demokracia. Ale akonáhle môžu jeho tajtrlíci zahlasovať za to, že referendum bude v ústave, aby mohli byť vďaka nemu predčasné voľby, tak nie, nepodporia, zradia ľudí! Takto! (Rečník lúskol prstami.) Sľuboval ľuďom, že tu nebude jeden volebný obvod, že budú mať regióny viacej možností, že tu bude nový volebný systém. Dostal sa k moci, mal možnosť to zmeniť, nezmenil, dokonca si zabetónoval jeden volebný obvod! Zradil ľudí takto! (Rečník lúskol prstami.) To je Igor Matovič! Hovoril o tom, ako sa ruinuje Slovensko, v akom zlom stave sú verejné financie. Stal sa ministrom financií a čo spravil? Zadlžil Slovensko o ďalších 25 miliárd! Verejný dlh za nás bol 48 %, zaňho je takmer 60 %! Toto je Igor Matovič! Opäť podvod na občanoch! Najkrajší podvod, najznámejší podvod – on tu nadával Andrejovi Dankovi, že je plagiátor, lebo si dovolil opísať niečo z iných diplomových prác a ukázalo sa, že on nemal ani toľko odvahy, aby opisoval diplomové práce. On si ešte aj na toto najal človeka, nejaká študentka mu to písala v Chorvátsku na pláži! Čiže nielen plagiátor, ale ešte aj totálny podvodník! Igor Matovič. Podviedol celé Slovensko. Zradil celé Slovensko opakovane. Hovoril o tom, ako bude bojovať s korupciou, už som spomínal. Potom privlečie vládu, veď tu máte jeden korupčný škandál za druhým! Veď tu máte zlodejstvá neuveriteľného rangu. Zoberte si, čo tu páchal Mikulec! Čo tu urobil so svojou rodinou. Ten nechal zbohatnúť svojho brata, otca a ešte aj koňa. To isté Kolíková. Však tu robili také kšefty, nehovoriac o tom ich kamarátovi Slovákovi, ktorý dokonca riešil migračnú krízu so svojou svadobnou agentúrou, lebo logicky kto iný by riešil migračnú krízu ako svadobná agentúra? Ale oni absolútne na hulváta tu kradli, kradli a kradli! Ale tvária sa, že oni sú bojovníci proti korupcii. Vyvreskoval tu po Robertovi Ficovi, bývalom premiérovi, že mal ochranku. A čo spravil Igor Matovič? Do dneska má ochranku. Do dneska chodí v pancierovej limuzíne, lebo sa nemôže objaviť na ulici, však by ho ľudia zmangľovali. Toto je Igor Matovič! V každom okamihu svojho života len klame, zrádza a podvádza ľudí! A to najhoršie. Igor Matovič je osobne zodpovedný za smrť tisícov ľudí. Bol som nedávno v Kysuckom Novom Meste. Mali sme besedy s občanmi, chodili po Slovensku, my našťastie môžeme na rozdiel od týchto tajtrlíkov. Prišiel za mnou pán so slzami v očiach, že prišiel o svoju rodinu, o svoju sesternicu, myslím, o ďalších príbuzných, niekoľko dní po celoplošnom testovaní. Dostali covid a zomreli. Je tam preukázateľná súvislosť, že to dostali počas toho celoplošného testovania. S plačom mi hovoril ten človek, že ich prehováral, nechoďte tam, nechoďte tam! Kašlite na sprostého Matoviča a nechoďte tam! Zomriete! Ale nie, oni sa báli, lebo prídu o robotu. Pochopiteľne! Takto boli dotlačení väčšina Slovákov, sa báli, že prídu o robotu! Išli tam a zomreli! Kvôli Igorovi Matovičovi! Najväčší masový vrah v ľudských dejinách je Igor Matovič! Dvadsaťtisíc ľudí! A vy sa tomu rehocete! Dvadsaťtisíc ľudí! A tento človek tu dneska moralizuje. Terorizovali ľudí ohľadom očkovania, robili tu experimenty, medicínske experimenty ako Josef Mengele. A tento tomu velil – Matovič, Heger a ďalší! Že sa nehanbíte. To sú ale neuveriteľné fakty. Ako viete, politik môže všeličo prežiť, ale byť odvolaný v parlamente a nič, nič to s ním neurobilo. Potom o niekoľko týždňov na to 1,2 mil. ľudí v referende povie, že chce zmeniť vládu a nič, nič sa ani nehne. Mne to pripomína ten film Kevin, Sám doma, jak tam máte tých dvoch mokrých banditov, ktorých tam ten malý chlapec prefackáva zľava, sprava, klince do nich zatĺka, kladivom do nich búcha, všetko možné im spraví, ešte im aj oflanbuje ofiny a nič, oni idú ďalej. Oni sa vždy postavia a idú ďalej. To je jak Matovič a Heger. Dvaja mokrí banditi, Harry a Marf, Edo a Igor. To sú oni, ešte sa aj podobajú na to, na tých dvoch tajtrlíkov. Viete, tuto už končí všetká sranda. Ak tu existuje nejaký relevantný dôvod na to, aby tu táto vláda vládla ešte deväť mesiacov, prosím, povedzte mi ho. Bola odvolaná. Aký máte dôvod? Čo? To myslíte vážne, že sa postavíte pred kamery a poviete, že náš dôvod je to, aby sme oddialili voľby, lebo ich nevyhráme? To myslíte úplne vážne? Lebo sa bojíte, že ich nevyhráte? Toto je tá vaša demokracia? Alebo dôvod, že my chceme odďaľovať voľby preto, aby sme mohli zavrieť opozíciu. No to je fantastické! To je ako keby Kim Čong-una som počul. To je úžasné! Toto naozaj myslíte vážne, že to je demokracia? Zatvárať opozíciu? Zatvárať opozičné médiá? Prenasledovať, kriminalizovať? A vyhovárať sa na to, že vy ešte musíte stihnúť pozatvárať opozičného lídra, tak ešte nemôžete odísť, aj keď už nemáte mandát. Toto myslíte (povedané so smiechom) naozaj vážne? Toto je tá demokracia? Potom som počul dôvod, že chcete ukázať, čo viete. Však ste mali tri roky na to, aby ste ukázali, čo viete, a výsledkom je dvadsaťtisíc mŕtvych. Výsledkom je úplne schaosená krajina, v rozvrate, sa choďte spýtať ľudí. Musia dneska dokonca platiť u lekára dvadsať euro! Seniori, babičky, ktoré takto rátajú peniaze, aby si mohli kúpiť rohlík! Ale ani ten si už nevedia kúpiť za normálne ceny, lebo neviete nič robiť so zdražovaním! Neviete im nijakým spôsobom pomôcť! Senior bežný dostane facku v obchode, lebo si nemôže nič kúpiť, tak to je všetko drahé, potom u lekára dvadsať euro, lebo vy neviete riešiť energetickú krízu, lebo potrebujete bojovať s Ruskom a tu prijímať nejaké stupídne sankcie! Kľakajú podniky, jeden za druhým. Za socializmu sa podniky stavali, spomeňte si na Hlinikáreň v Žiari a teraz ich za kapitalizmu likvidujete! Gratulujem! Úžasné! Všetko ste zmrvili, všetko ste zmrvili! Choďte sa spýtať samospráv, ako vás nenávidia. Ale nie, vy tu budete ďalej ostávať, lebo Pročko potrebuje ďalších päť tisíc ešte aj v septembri, v auguste, v júni, v júli. Jediný logický termín predčasných volieb je buď máj, alebo jún. Iná možnosť neexistuje! Iná možnosť neexistuje, ktorá bude legitímna a demokratická. A ja vám poviem, ktorý je skutočný dôvod, aký je skutočný dôvod, prečo sa ešte dokážete držať pri moci. Ten dôvod je, že si z vás Spojené štáty americké urobili prekladisko zbraní Zelenského Banderovskému režimu na Ukrajine. Toto je jediný, skutočný dôvod! Toto je vaše jediné krytie, váš jediný mandát, americká ambasáda. A drží vás Čaputová, pochopiteľne, lebo tá keby chcela, tá vás rozpustí takto (rečník lúskol prstami). Má na to právomoci. Drží vás tam, lebo poslúchate veľkého brata. Iný dôvod neexistuje. Na tejto vojne najviac zarábajú americké zbrojovky. Predvčerom išla správa, že za štvrtý kvartál minulého roku zarobila najväčšia americká zbrojovka Ration 1,3 mld. eur čistý zisk. Obrovitánsky nárast zisku. V zbrojárskej divízii tržby 4,1 mld. USD len vďaka vojne na Ukrajine. Len vďaka tomu, že futrujú zbrane do Zelenského režimu. Vy nechávate zarábať Rationu, americkej zbrojovke. Viete, kto je jeden z akcionárov Rationu? Istý pán George Soros! Viete, kto bol najväčší investor do kampane Joe Bindena, aktuálneho amerického prezidenta? Istý pán George Soros! Viete, kto vlastní Nadáciu otvorenej spoločnosti? Istý pán George Soros! A viete, odkiaľ získavala najviac peňazí mimovládna organizácia VIA IURIS, v ktorej 16 rokov pracovala Zuzana Čaputová?! Od Nadácie otvorenej spoločnosti Georga Sorosa. Získali trištvrte milióna eur, trištvrte milióna eur za niekoľko rokov. Špeciálne som si pozrel výročné správy VIA IURIS, ktoré majú na internete. Môžete si všetko porovnať. Majú tam uvedený, uvedené výročné správy od rokov 2009 až 2017. Pani prezidentka Zuzana Čaputová uvádza vo svojom oficiálnom životopise na svojej stránke, že pracovala pre VIA IURIS v rokoch 2001 až 2017, preto tieto roky nás zaujímajú; 2009 od Nadácie otvorenej spoločnosti z budapeštianskej divízie dostali 40-tisíc, zo slovenskej divízie 40-tisíc. V 2010 z budapeštianskej divízie Nadácie otvorenej spoločnosti 90-tisíc, zo slovenskej divízie 11 160. V 2011 88 160 z Nadácie otvorenej spoločnosti. V roku 2012 75-tisíc. V trinástom 67-tisíc, v štrnástom 89 526 a ešte 11-tisíc zo slovenskej divízie. V pätnástom roku 82 383, v šestnástom roku 50-tisíc a v sedemnástom roku okolo 70-tisíc. Toto sú čísla, ktoré si viete nájsť vo výročných správach VIA IURIS, Čaputovej mimovládky! Takto boli financované Nadáciou otvorenej spoločnosti Sorosom, ktorý má obrovitánske zisky z vojny na Ukrajine! Tu sa tá vojna chystala. Tá vojna sa chystala dlho a potrebovali mať na Slovensku, na prekladisku zbraní prezidentku a potrebovali tu mať vlastnú vládu. A teraz tam majú Naďa, majú tam Čaputovú, majú tam Hegera, majú tam svojich ľudí. Gratulujem! Dámy a páni, strana OĽANO, strana SaS, strana SME RODINA sú politické mŕtvoly. Po tomto, čo dneska páchajú, vám každý politológ povie, že sa do parlamentu nedostanú. A oni to už tušia tiež, preto tu máme najnovšie vyčíňanie Igora Matoviča a Eduarda Hegera v OĽANO, že oni si idú založiť každý dve rôzne strany, že Eduard Heger a Jaroslav Naď ako dvaja zmierlivci budú oslovovať bývalého voliča SDKÚ, lebo viete, Naď je taký zmierlivec, že ľuďom nadáva do hávede, do opíc, do čvargy a podobne. Ja chcem vidieť jediného bývalého voliča SDKÚ, ktorý by volil takéhoto paviána. A potom tam máte Hegera, ktorý vynadá podnikateľom, že oni si sami za to môžu, že majú teraz niekoľkonásobné nárasty cien energií, lebo sa mu včas neozvali, sa nesťažovali. Čiže oni si za to môžu sami, nie vláda, oni. Kto by, preboha, takéhoto človeka volil? No to je úplná politická mŕtvola. Heger aj Naď. No a potom máte Matoviča. Ten sa rozhodol, že ďalej bude robiť tieto absurdity, že tu bude skákať ako nejaký pavián v zoologickej záhrade, vrieskať, že všetci sme mafiáni, vrieskať, že sme vrahovia, zlodeji, jasné. Všeobecne považovaný za psychopata, ktorý sa lieči vo Viedni. Všetci to vieme. A veľmi zle ho liečia, teda veľmi zle, že ho takto pustia na také dlhé vychádzky. A tento pán Matovič chce osloviť konzervatívneho voliča, lebo priemerný konzervatívny volič zo všetkého najradšej počúva od svojho politika, že Ježiš Kristus je týpek, lebo toto Matovič povedal. A týmto chce oslovovať veriacich ľudí, konzervatívcov, že uráža Ježiša Krista! Toto je blázon, to je čistý blázon. OĽANO je koniec. OĽANO prestáva existovať. Ja mám pocit, že ani nemá zmysel s nimi strácať čas. Dneska tu vrieskal Igor Matovič vo svojom prejave, viete, čo sme urobili na klube? Vypli sme zvuk. To nemá zmysel počúvať. Prvý rok malo zmysel, keď bol premiér, lebo sme chceli vedieť, čo sa deje, hej, na Slovensku. Dneska nemá zmysel, to vypíname. To je jak v zoologickej záhrade, idete s detičkami, tam nejaký pavián vyvreskuje, poviete, malá, pôjdeme spolu pozrieť nosorožca, toto nemá zmysel. To už nemá absolútne žiaden zmysel tohto človeka počúvať. Psychopat, ktorý nemá už žiaden politický výklad. Zabudnime na OĽANO. To už neexistuje. A je to jediný dôvod, pre ktorý chcú byť ďalších deväť mesiacov pri moci, lebo vedia, že sa už nezamestnajú ani ako predavači hrncov podomoví. Druhá strana, ktorá je, SaS. Podľa jej vlastných prieskumov jej vychádza, že majú štyri percentá. Skončili. Skončili! Však sú rozsypaní na cucky. Tu Sulík rozpráva, že on je ochotný ísť do predčasných volieb aj bez akýchkoľvek podmienok a potom Kolíková ho zareže a vrazí tam, že nebude referendum v ústave. Ten človek si nevie presadiť vo vlastnej strane nič! Lebo tam má liberálnych extrémistov, ako je Baránik, ako je Dostál a ďalší, Osuský a Kolíková, ktorí ho absolútne ignorujú. Tá strana je rozbitá na cucky. A pekne ich kanibalizuje Progresívne Slovensko Zuzany Čaputovej. Potom máte SME RODINA. A tu je veľká otázka, v dobrom, politologicky, každý to tuší, že pokiaľ by voľby boli niekedy v máji, v júni, SME RODINA ešte môže prežiť, že tu bude ešte, dobre, Boris Kollár rozprávať o tom, koľko bytov postavil v skutočnosti. Gustáv Husák staval 70-tisíc bytov ročne a Boris Kollár dokázal postaviť tak sedemtisíc bilbordov za rok. To je všetko, čo dokázal. Gratulujem! Ale dobre, ešte stále tam nejaké percentá možno má. No verte tomu, že v septembri nebudú žiadne, lebo kto tomuto uverí? Prečo máte byť pri moci, keď ste prišli o vládu? Prečo? Ako toto chcete vysvetliť svojim voličom, že vládnete bez mandátu parlamentu? Ako to chcete vysvetliť ľuďom? Čiže pokiaľ SME RODINA zahlasuje za septembrový termín, v tej chvíli skončila. Zradila ľudí. Aj ich voliči boli na referende, aj ich voliči tam patrili medzi tých 1,2 mil. ľudí, ktorí povedali vláde jasné nie. A 1,2 mil. ľudí, toľko nezískala nikdy žiadna strana v parlamente. Nikdy! Ani v prezidentských voľbách Čaputová, aj tá získala menej. To je obrovitánska sila. Ani to vám nestačí, lebo chcete mať svoje výplaty za každú cenu. Vás sa nedá dostať od tých stoličiek. Vy ste jak také pijavice. Pijavice. Skončíte! Skončíte veľmi zle. A viete, ja vám poviem úplne úprimne, nikto sa s vami maznať nebude. Po tom, čo ste tu napáchali, zabili dvadsaťtisíc ľudí a že nás ženiete do vojny proti Rusku, že ste zabili Milana Lučanského, že ste zabili ďalších obvinených. Že ste tu spravili gestapo zo Slovenskej polície. Gestapo z Úradu špeciálnej prokuratúry. Myslíte si, že sa s vami niekto bude maznať? Všetko, čo teraz napáchate za tých deväť mesiacov, sa vám zráta všetko. Vás si spravodlivosť nájde. Choďte od toho čím skôr. Myslíte si, že vy, vaši pročkovia z OĽANO, že vás sa vás niekto zastane? Že sú tu spolupáchatelia obrovitánskych zločinov, zlodejín, vrážd, toto všetko bude vyšetrené. Či to bude po júni, po máji alebo po septembri. Tá spravodlivosť si vás nájde. Ďakujem pekne.